10.10.2021

**בית ספר כצנלסון - ישיבת הנהגה וצוות**

**נוכחות:**

צוות- סיגל מזרחי-שמואלביץ (רכזת מתמטיקה, בי"ס מנגן, מחנכת ו'1), שרית מרלי (רכזת ו-ח ומחנכת ז'1+ז'2), שירה הוכאוזר-בן בסט (רכזת אנגלית), אדוה (רכזת א-ב ומחנכת ב'3, רכזת ח"ח עם יובל), רוית ציטיאת (מחנכת ח'3, סגנית מנהלת, רכזת מתמטיקה בכיתות ז'-ח', אחראית מערכת שעות), קרן (מנהלנית), רחל הלפרין (רכזת ג-ה ומחנכת ג'1, אחראית סל תרבות), שרה אברהמי (מחנכת ד'1 ורכזת מדעים), סימה אבידן (יועצת א-ג), נורית קטלן (סגנית ומחנכת ב'2), רחל הלפרין, רוית סירי.

הורים- רותי (ו'1 ואחראית נשק וסע), לירון (ה'3), שרון (ב'1), אילת (ה'1), רוית (ז'2), מיכל (ו'2), מורן (ד'2), אפרת (ב'3 ו-ז'1), זיו (ד'1), אסנת (ב'4), דפנה (ז'3), גיל (ו'3), דורית (ח'1), רינת (ה'4), ניב (ה'2), שלי (ח'3) אביה (א'3), דפנה (ג'2), איריס (ג'1), אפרת (א'2), שרון (ד'3).

**מצגת ביה"ס:**

נורית הציגה סרטון מסכם של החודש הראשון. יופץ גם לתלמידים ולצוות.

אתר האינטרנט - באחריות אסף

אחראית זה"ב- מירי, מחנכת ה'3. בעוד כשבוע תגיע שוטרת ולאחר מכן כיתות ז' יסיימו את תפקידן ויוחלפו בכיתות ו'.

קורונה:

ממונת קורונה חדשה בביה"ס- מעיין שניר.

1. כיתה **ירוקה**- המטרה- צמצום בידודים.

המודל הידוע כרגע: כיתה שבה התגלה חולה מאומת, במשך שבוע יקיימו התלמידים בדיקות מהירות יומיומיות ובדיקות PCR בתחילת וסוף השבוע. לימודים ימשיכו להתקיים והחולה- מבודד. כרגע מדובר רק בתקשרות. אין עוד עדכונים שירדו לביה"ס. ככל הנראה ביום שלישי.

1. מגן חינוך: בדיקות PCR שבועיות לכל הילדים ע"י ניידת חיצונית. התוצאות נכנסות למבחנה אחת. אם יש חיובי במבחנה- חוזרים לבדוק כל ילד. אם לא- תו ירוק לשבוע לכל ילד. מצריך הסכמה של 75% מההורים ומתקיים רק למי שהוריו הסכימו. לא הצלחנו לקדם בעיריית גבעתיים בשנה שעברה. השנה זה אפשרי לגשת באופן פרטני כבי"ס.

החלטה: יצא טופס הסכמה משותף לצוות ולהנהגה. באחריות ניב ורוית.

דגשים שכבתיים: רוית הציגה את הייחודיות והמיקודים לכל שכבה בשנה הזו. אין ספק שעלו הרבה פערים כבר החודש הראשון ויש לכך הרבה תשומת לב- גם בהיבטים הלימודיים וגם החברתיים.

מענה רגשי-חברתי: (פירוט במצגת)

פרויקט חונכות ו'-א': יתחיל השבוע. התחיל בעיכוב. **ההנהגה** לוקחת על עצמה לקדם את הנושא בשנה הבאה כבר בחודש יולי מול צוות ביה"ס. תיבחן הוועדה המתאימה לנושא.

המהות: לכל ילד בכיתה א' מוצמד חונך מכיתה ו', למשך שעה בשבוע למשך כל השנה. באחריות אדוה חוגג. אדווה תוציא הודעה מסודרת להורי א' השבוע.

תוכנית העשרה ומצוינות: ביה"ס החליט לא להמשיך עם תוכנית אמירים השנה. מצוינים מקבלים מענה אחר בביה"ס, שניתן לא רק לילדי סחלב **אלא לכל מי שמעוניין**. חלק מהתוכניות במימון עירייה, חלק במימון עצמי: חלל, תעשיידע וכו' (מפורטים במצגת).

**איתור התלמידים** יעשה גם באמצעות המיפויים של שנה שעברה ונתונים משנים קודמות. יתקיים, כתגבור, בדר"כ בשעות של אותו מקצוע. הורים שמרגישים שאין לילד שלהם את המענה שהוא זקוק לו- לפנות למחנכת להתאמת המענה.

תל"ן: פירוט הנושאים במצגת. שכבת ז' רוצה לבחון אפשרות לתוספת תל"ן מכיוון שיש להם רק ימאות. החלטה: אפרת פוקס תבדוק הסכמת הורים לתוספת תשלום בד-בבד בשיח עם דורית שתבחן מה האפשרויות שעומדות בפניהם.

ביה"ס כצנלסון הוא היחיד שיש בו תל"ן 8 שנתי! כל הכבוד.

חוזר תשלומים: מפורט במצגת. יופץ להורים. ההנהגה מתבקשת לעודד את ההורים לשלם בזמן (ולסיים עד סוף נובמבר). הורה הזקוק לסיוע, התחשבות או חלוקה לתשלומים רחבים יותר- מוזמן לבקש.

**בהחלטה משותפת** של הצוות וההנהגה היתרות יושטו חזרה אל התלמידים.

\*  \*  \*

**נושאים נוספים:**

* שירותים: יש תלונות של הורים לריח מסריח כבר בבוקר. רווית מסכימה שמצב השירותים לא לשביעות רצונה. תוכננו שיפוצי קיץ שבוטלו ברגע האחרון. יעלה לשיח מול המחליפה של אירית אהרונסון במנהל החינוך- להחזיר את השיפוץ לאג'נדה. רותי מדגישה כי תקציבי עירייה נסגרים בימים אלו ממש ולכן דחוף לעבוד מול יוני. החלטה: וועדת תשתיות ביחד עם נציגי ביה"ס בוועדה יקדמו את הנושא ASAP מול העירייה.

* צהרוני ביה"ס: החלטה: תוקם וועדה שתבחן את אפשרות ניהול עצמי של הצהרון. רווית הבהירה כי השנה, בתנאי המכרז הקיימים, לא הסכימה לקחת את הנושא על עצמה, מוכנה לבחון לשנה הבאה.

* בחירות:

* אף חבר הנהגה לא הציג מועמדות. ניב הביע רצון להמשיך ונבחר פה אחד.
* שלי ברוש מתנדבת להיות מ"מ גזברית ולהצטרף לפעילות של דורית לטובת למידה לקראת שנה הבאה 😊
* סגנות: רותי מעוניינת להיות סגנית. תצטרף לגיל שלם, רוית מזרחי ומיכל בר-דורון. כל סגן ייקח אחריות על וועדה אחת לפחות.

* וועדות: ניב ישלח פירוט וההנהגה מתבקשת להשתבץ לוועדות עפ"י עניין ויכולת השפעה. לכל וועדה יוגדר גודל מיטבי. כל הורה יוכל להיות בוועדה אחת. לוועדות ישובצו גם חברי צוות ביה"ס ויפעלו במשותף.